Diari Oficial de la Generalitat Valenciana


Sumari del DOGV 184, del 09-08-1984 (1984/803280)

ORDRE de 24 de juliol de 1984, per la qual son concedides les subvencions per a la construcció i ampliació de Centres escolars privats d'Ensenyament General Bàsic.
-------------------------------------------------------------------------------------------------------------------------------------------------------------------

### Dades del document

Número de DOGV
:   184

Data del DOGV
:   09-08-1984

Secció del DOGV
:   ALTRES DISPOSICIONS

Número del document
:   1984/803280


Data del document
:   24-07-1984

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de juliol de 1984, per la qual son concedides les subvencions per a la construcció i ampliació de Centres escolars privats d'Ensenyament General Bàsic.  
Examinats els expedients tramesos en sol·licitud de subvenció per a la construcció o ampliació de Centres d'Ensenyament General Bàsic, incoats en l'any 1981 a l'empar de l'Ordre Ministerial de 3 de juny de 1981 (BOE del dia 17), i tenint en compte que mitjançant els documents aportats pels interessats i els informes facilitats pels Serveis Territorials d'Educació i la Junta de Construccions, Instal·lacions i Equip Escolar del Ministeri, queda suficientment justificada la finalitat i oportunitat de la despesa.   
Vist el Reial Decret 2093/1983 de 28 de juliol sobre traspàs de funcions i serveis de l'Administració de l'Estat a la Comunitat Valenciana.   
DISPOSE:   
Primer  
Concedir als beneficiaris que figuren inclosos en la relació que s'acompanya com annex a aquesta Ordre les subvencions per a la construcció o ampliació de Centres d'Ensenyament General Bàsic que s'indiquen per a cada un d'ells.   
Segon  
La concessió d'aquestes subvencions resta condicionada a que els beneficiaris complesquen al lo que s'estableix en el Decret 488/73 d'1 de març i en l'Ordre del Ministeri d'Educació i Ciència del 22 de gener de 1976.   
L'incompliment de les condicions de les subvencions a què fan referència els apartats anteriors donarà lloc a la revocació d'aquestes.   
Tercer  
Per a la percepció de l'import de les subvencions assignades, els beneficiaris hauran de justificar la realització de les obres en la forma que estableix l'esmentada Ordre de 22 de gener de 1976.   
El pagament d'aquestes subvencions serà fet per la Conselleria de Cultura, Educació i Ciència, a través de l?Institut de Crèdit Oficial, d'acord amb el que s'estableix en el número 11 de l'O.M. de 22 de gener de 1976.   
Quart  
El termini d'execució de les obres per a les quals les subvencions es concedeixen serà de 3 anys a comptar des de la data de concessió:   
L'adjudicació de les obres s'ajustarà al projecte remés pels interessats i aprovat per la Junta de Construccions, Instal·lacions i Equip Escolar.   
Cinquè  
Els beneficiaris queden obligats a dedicar a l'Ensenyament General Bàsic els béns en què es materialitzen aquestes subvencions i que no serà inferior a 30 anys.   
Sisè  
D'acord amb el que disposa el Decret 488/73 en l'article 4.t apartat 1, b) els beneficiaris no podran gravar els immobles amb altres càrregues que les que tinguessen per objecte garantir els crèdits destinats a la construcció de l'edifici, llevat del cos previst en el mateix apartat de l'esmentat article.   
València, 24 de juliol de 1984.  
El Conseller de Cultura, Educació i Ciència,  
CEBRIA CISCAR I CASABAN  
Veure annex